ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ວັນທີ 8 ມິຖຸນານີ້, ທ່ານສີຈິ້ນຜິງ, ປະທານປະເທດຈີນໄດ້ພົບປະເຈລະຈາກັບທ່ານວະລາດີເມຍ ປູຕິນ, ປະທານາທິບໍດີຣັດເຊຍຢູ່ຫໍສະພາປະຊາຊົນແຫ່ງຊາດຈີນ. ປະມຸກລັດສອງປະເທດໄດ້ເຫັນເປັນເອກະສັນກັນວ່າ, ຖືທັດສະນະທີ່ມີຄວາມໄມຕີຈິດໃນທຸກເຊັ່ນຄົນແລະນ້ຳໃຈການປະສານສົມທົບງານດ້ານຍຸດທະສາດ, ບຸກເບີກແລະລົງເລິກການຮ່ວມມືໃນທຸກຂົງເຂດ, ຊຸກຍູ້ໃຫ້ການພົວພັນລະຫວ່າງຈີນກັບຣັດເຊຍໄດ້ຮັບການພັດທະນາຢ່າງໃຫຍ່ກວ່າເກົ່າບົນພື້ນຖານທີ່ມີລະດັບສູງ. ທ່ານຫານ ຈື້ງ, ກຳມະການກົມການເມືອງສູນກາງພັກກອມມູນິດຈີນ, ຮອງນາຍົກລັດຖະມົນຕີອົງການລັດຖະບານຈີນເຂົ້າຮ່ວມການພົບປະ.
ທ່ານສີຈິ້ນຜິງໄດ້ສະແດງຄວາມຊົມເຊີຍອີກເທື່ອໜຶ່ງຕໍ່ທ່ານວະລາດີເມຍ ປູຕິນທີ່ເລີ່ມຂຶ້ນຮັບຕຳແໜ່ງເປັນປະທານາທິບໍດີສະໄໝໃໝ່, ຊົມເຊີຍຕໍ່ທ່ານວະລາດີເມຍ ປູຕິນທີ່ເລືອກຈີນເປັນປະເທດທີ່ເດີນທາງໄປຢ້ຽມຢາມທາງລັດຖະກິດທຳອິດໃນສະໄໝດຳລົງຕຳແໜ່ງໃໝ່. ທ່ານສີຈິ້ນຜິງໄດ້ຊີ້ອອກວ່າ, ການພົວພັນຄູ່ຮ່ວມມືຍຸດທະສາດຮອບດ້ານຈີນຣັດເຊຍມີຄວາມສຸກງອມ, ຄວາມໝັ້ນທ່ຽງແລະຄວາມໝັ້ນຄົງ. ຈີນຍິນດີຮ່ວມມກັນກັບຣັດເຊຍ, ເພື່ອປັປປຸງຄວາມໄວ້ເນື້ອເຊື່ອໃຈທີ່ມີລະດັບສູງ, ບຸກເບີກການຮ່ວມມືໃນທຸກຂົງເຂດ, ລົງເລິກການແລກປ່ຽນແລະການຖອດຖອນບົດຮຽນເຊິ່ງກັນແລະກັນດ້ານວັດທະນະທຳ, ຮັດແໜ້ນການປະສານສົມທົບສາກົນ, ເຮັດໃຫ້ທັດສະນະທີ່ມີຄວາມໄມຕີຈິດໃນທຸກເຊັ່ນຄົນລະຫວ່າງຈີນກັບຣັດເຊຍສືບທອດໄປໃນແຕ່ລະຣຸ້ນ, ສ້າງຄວາມສຸກໃຫ້ປະຊາຊົນສອງປະເທດ. ຈີນຍິນດີຮ່ວມກັນກັບປະເທດສະມາຊິກຕ່າງໆຂອງອົງການຮ່ວມມືຊຽງໄຮລວມທັງຣັດເຊຍ, ຖືກອງປະຊຸມສຸດຍອດຊິ່ງຕາວເປັນໂອກາດໃຫໝ່, ສົ່ງເສີມ“ນ້ຳໃຈຊຽງໄຮ້”ຕື່ມອີກ, ຮັບປະກັນໃຫ້ອົງການຮ່ວມມືຊຽງໄຮ້ສືບຕໍ່ພັດະນາຢ່າງດີງາມແລະໝັ້ນທ່ຽງ.
ທ່ານ ວະລາດີເມຍ ປູຕິນກ່າວວ່າ, ການລົງເລິກການພົວພັນຄູ່ຮ່ວມມືຍຸດທະສາດຮອບດ້ານລະຫວ່າງຣັດເຊຍກັບຈີນແມ່ນທິດທາງບູລິມະສິດດ້ານການຕ່າງປະເທດຂອງຣັດເຊຍ. ຣັດເຊຍກັບຈີນໄດ້ດູແລສິດແລະຜົນປະໂຫຍດຂ້ອນແກ່ນແລະຄວາມເອົາໃຈໃສ່ທີ່ສຳຄັນເຊິ່ງກັນແລະກັນ. ການພົວພັນລະຫວ່າງສອງຝ່າຍໄດ້ບັນລຸເຖິງລະດັບດີທີ່ສຸດໃນປະຫວັດສາດ, ກາຍເປັນແບບຢ່າງທີ່ດີດ້ານການພົວພັນລະຫວ່າງປະເທດກັບປະເທດໃນໂລກໃນປັດຈຸບັນນີ້, ໄດ້ເສີມຂະຫຍາຍບົດບາດທີ່ສຳຄັນເຂົ້າໃນການປົກປັກຮັກສາສັນຕິພາບ, ຄວາມປອດໄພແລະຄວາມໝັ້ນທ່ຽງສາກົນ. ຮັດເຊຍຍິນດີເພີ່ມທະວີການຮ່ວມມືດ້ານເສດຖະກິດການຄ້າ, ການລົງທຶນ, ພະລັງງານແລະພື້ນຖານໂຄງລ່າງກັບຈີນ.
ປະມຸກລັດສອງປະເທດໄດ້ຮັບຟັງນຳການລາຍງານຈາກຜູ້ຮັບຜິດຊອບຂອງຄະນະກຳມະການການຮ່ວມມືໃນທຸກຂົງເຂດແລະລັດຖະມົນຕີການຕ່າງປະເທດຂອງຈີນແລະຣັດເຊຍ, ແລະໄດ້ແລກປ່ຽນຄວາມເຫັນຢ່າງເລິກເຊິ່ງກ່ຽວກັບສະຖານະການຢູ່ແຫຼມເກົາຫູີ, ບັນຫານິວເຄຼຍແລະບັນຫາອື່ນໆທີ່ມີຄວາມສົນໃຈຮ່ວມກັນ.
ພາຍຫຼັງການພົບປະເຈລະຈາ, ປະມຸກລັດສອງປະເທດຮ່ວມກັນລົງນາມໃນ “ຖະແຫຼງການຮ່ວມລະຫວ່າງ ສາທາລະນະລັດປະຊາທິປະໄຕປະຊາຊົນຈີນກັບ ສະຫະພັນຣັດເຊຍ”, ເປັນສັກຂີພິຍານໃຫ້ແກ່ການລົງນາມໃນເອກະສັນການຮ່ວມມືສອງຝ່າຍຫຼາຍສະບັບ, ແລະໄດ້ພົບປະກັບນັກຂ່າວຈີນແລະຕ່າງປະເທດຮ່ວມກັນ.
ກ່ອນຈັດການພົບປະເຈລະຈາ, ທ່ານສີຈິ້ນຜິງໄດ້ຈັດພິທີຕ້ອນຮັບແກ່ທ່ານ ວະລາດີເມຍ ປູຕິນຢູ່ສະໜາມທີ່ພາກຕາເວັນອອກຂອງຫໍສະພາປະຊາຊົນໃຫຍ່.